**שחרור תרומות לחיילי צה"ל**

 **מטרה**

הוראה זו נועדה להסדיר שחרור תרומות לחיילי צה"ל בעקבות המצב הביטחוני .

1. **יבוא תרומות כמטען (לא ליווי נוסע)**
2. גורם המעוניין לתרום ציוד לחימה לחיילי צה"ל יפנה למינהלת של משרד הביטחון באמצעי הקשר הבאים : טלפון רב קווי 073-353-8888**,**  כתובת דוא"ל Trumot\_migun@mod.gov.il .

שעות הפעילות של המנהלת 07:00 – 19:00.

1. המינהלת תבחן את העמידה של הבקשה בתנאים המצטברים הבאים:
2. מדובר בתרומה
3. צה"ל מאשר את קבלת התרומה

במידה והמינהלת אישרה שהתרומה עומדת בשני התנאים המצטברים,

משרד הביטחון ידאג להגיש הצהרת יבוא ע"ש משרד הביטחון ח"פ 500106794 (צה"ל), הטובין/ התרומות יסווגו בפרט מותנה 621- (פטור מחוקיות יבוא וממיסים למעט מס ערך מוסף ) ויצוין בשדה ההערות במשגור תרומה.

אישור המינהלת יהווה גם את אישור הוועדה לכיסוי מסים במשרד האוצר ותשלום המע"מ יבוצע ע"י מחלקת הכספים של רשות המסים.

הטובין יקבלו התרה ובאחריות משרד הביטחון/ צה"ל לדאוג להעברתם לאתר שיוחלט ע"י המינהלת/ צה"ל.

1. **תרומה בליווי נוסע (מסלול אדום)**

נוסע המגיע עם תרומה לאולם הנוסעים חייב לעבור דרך המסלול האדום ולמלא את טופס ההצהרה המצורף לנוהל. בודק המכס באולם הנוסעים יבדוק את הטופס אל מול הטובין (סחורה) ויעביר לאישורו של נציג משרד הביטחון הנמצא במקום. הטובין יועברו לחזקת נציג משרד הביטחון כנגד חתימתו על הטופס במקום המיועד לכך.